CELEX: 32017R1344
Language: et
Date: 2017-07-18 00:00:00
Title: Komisjoni rakendusmäärus (EL) 2017/1344, 18. juuli 2017, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

19.7.2017   
               
               
                  ET
               
               
                  Euroopa Liidu Teataja
               
               
                  L 186/3
               
            KOMISJONI RAKENDUSMÄÄRUS (EL) 2017/1344,
      18. juuli 2017,
      millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti e,
      ning arvestades järgmist:
      
                  (1)
               
               
                  Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur“ või „CN“), mis on esitatud kõnealuse määruse I lisas.
               
            
                  (2)
               
               
                  Kombineeritud nomenklatuuri 17. grupi lisamärkuste 4 ja 5 ning 21. grupi lisamärkuste 3 ja 4 praeguses sõnastuses osundatakse komisjoni määruse (EÜ) nr 951/2006 (2) artiklit 42, kus on sätestatud toorsuhkru ja teatavate siirupite sahharoosisisalduse arvutamise meetodid.
               
            
                  (3)
               
               
                  Määruse (EÜ) nr 951/2006 artikli 42 lõiked 2, 3 ja 4 jäetakse alates 1. oktoobrist 2017 määrusest välja suhkrutootmise kvoodisüsteemi muutmise tõttu, mis tuleneb muudatustest põllumajanduspoliitikas. Seega kaotavad kehtivuse viited määruse (EÜ) nr 951/2006 artiklile 42 17. grupi lisamärkustes 4 ja 5 ning 21. grupi lisamärkustes 3 ja 4.
               
            
                  (4)
               
               
                  Õiguskindluse huvides ja õigusliku lünga tekke ärahoidmiseks on vaja neid lisamärkusi muuta ning hõlmata kohaldatavad analüüsimeetodid otseselt nende märkustega.
               
            
                  (5)
               
               
                  Silmas pidades suhkrusisalduse kindlaksmääramiseks kasutatavate analüüsimeetodite täiustumist, tuleks 17. gruppi kuuluvate toodete suhkrusisalduse arvutamiseks praegu kasutatav analüüsimeetod, mida võivad mõjutada proovimaatriks või määramist segavad ühendid, asendada kõrgefektiivse vedelikkromatograafia (HPLC) meetodiga.
               
            
                  (6)
               
               
                  HPLC-meetodit ei või siiski kohaldada mõnede 17. ja 21. gruppi kuuluvatele muudele toodetele, mille suhkrusisaldus ei põhine üksnes sahharoosil, fruktoosil, glükoosil ja maltoosil, kuna neis on ka muid suhkruid. Selliste toodete puhul tuleks sahharoosisisaldus, sealhulgas sahharoosina väljendatud muud suhkrud, määrata refraktomeetrilise meetodi abil vastavalt komisjoni rakendusmääruse (EL) nr 974/2014 (3) lisale.
               
            
                  (7)
               
               
                  Selleks et tagada kombineeritud nomenklatuuri ühetaoline tõlgendamine teatavate toodete suhkrusisalduse kindlakstegemisel kogu liidus, tuleks muuta kombineeritud nomenklatuuri teise osa 17. grupi lisamärkusi 4 ja 5 ning 21. grupi lisamärkusi 3 ja 4.
               
            
                  (8)
               
               
                  Seepärast tuleks määrust (EMÜ) nr 2658/87 vastavalt muuta.
               
            
                  (9)
               
               
                  Määruse (EÜ) nr 951/2006 artikli 42 lõiked 2, 3 ja 4 tunnistatakse alates 1. oktoobrist 2017 kehtetuks. Seepärast tuleks käesolevat määrust kohaldada alates samast kuupäevast.
               
            
                  (10)
               
               
                  Käesoleva määrusega ettenähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EMÜ) nr 2658/87 I lisa teist osa muudetakse järgmiselt.
      
                  a)
               
               
                  Grupi 17 lisamärkused 4 ja 5 asendatakse järgmisega:
                  
                              „4.
                              
                           
                           
                              Alamrubriikidesse 1702 20 10, 1702 60 95 ja 1702 90 71 kuuluvate toodete puhul määratakse suhkrusisaldus (sahharoos, fruktoos, glükoos ja maltoos, kusjuures fruktoos ja glükoos väljendatakse sahharoosina) kõrgefektiivse vedelikkromatograafia meetodi abil (edaspidi „HPLC-meetod“) järgmise valemi abil:
                              
                                 S + 0,95 × (F + G) + M
                              
                              
                                 kus
                              
                              
                                           
                                       
                                       
                                          
                                             „S“ on HPLC-meetodil määratud sahharoosisisaldus;
                                          
                                       
                                    
                                           
                                       
                                       
                                          
                                             „F“ on HPLC-meetodil määratud fruktoosisisaldus;
                                          
                                       
                                    
                                           
                                       
                                       
                                          
                                             „G“ on HPLC-meetodil määratud glükoosisisaldus;
                                          
                                       
                                    
                                           
                                       
                                       
                                          
                                             „M“ on HPLC-meetodil määratud maltoosisisaldus.
                                          
                                       
                                    
                                 Alamrubriikidesse 1702 60 80, 1702 90 80 ja 1702 90 95 kuuluvate toodete sahharoosisisaldus, sealhulgas sahharoosina väljendatud muude suhkrute sisaldus, tuleb määrata refraktomeetrilise meetodi abil (väljendatuna Brixi arvuga vastavalt komisjoni rakendusmääruse (EL) nr 974/2014
                                  (*1)
                                 lisale). Alamrubriikidesse 1702 60 80 ja 1702 90 80 kuuluvate toodete puhul tuleb tulemuste sahharoosiks teisendamisel korrutada Brixi arvud koefitsiendiga 0,95.
                           
                        
                              
                                 5.
                              
                           
                           
                              Alamrubriikides 1702 30 10, 1702 40 10, 1702 60 10 ja 1702 90 30 tähistab termin „isoglükoos“ glükoosist või tema polümeeridest saadud toodet kuivaine fruktoosisisaldusega vähemalt 10 %.
                              
                                 Nendesse alamrubriikidesse kuuluvate toodete puhul tuleb sahharoosisisaldus, sealhulgas sahharoosina väljendatud muude suhkrute sisaldus, määrata refraktomeetrilise meetodi abil (väljendatuna Brixi arvuga vastavalt rakendusmääruse (EL) nr 974/2014 lisale).
                              
                           
                        
                     (*1)  Komisjoni 11. septembri 2014. aasta rakendusmäärus (EL) nr 974/2014, millega nähakse ette refraktomeetriline meetod lahustuva kuivjäägi määramiseks puu- ja köögiviljatoodetes nende klassifitseerimiseks kombineeritud nomenklatuuris (ELT L 274, 16.9.2014, lk 6).“;"
						
               
            
                  b)
               
               
                  21. grupi lisamärkused 3 ja 4 asendatakse järgmisega:
                  
                              „3.
                              
                           
                           
                              Alamrubriigis 2106 90 30 tähistab termin „isoglükoos“ glükoosist või tema polümeeridest saadud toodet kuivaine fruktoosisisaldusega vähemalt 10 %.
                           
                        
                              
                                 4.
                              
                           
                           
                              
                                 Alamrubriikidesse 2106 90 30 ja 2106 90 59 kuuluvate toodete puhul tuleb sahharoosisisaldus, sealhulgas sahharoosina väljendatud muude suhkrute sisaldus, määrata refraktomeetrilise meetodi abil (väljendatuna Brixi arvuga vastavalt komisjoni rakendusmääruse (EL) nr 974/2014
                                  (*2)
                                 lisale).
                           
                        
                     (*2)  Komisjoni 11. septembri 2014. aasta rakendusmäärus (EL) nr 974/2014, millega nähakse ette refraktomeetriline meetod lahustuva kuivjäägi määramiseks puu- ja köögiviljatoodetes nende klassifitseerimiseks kombineeritud nomenklatuuris (ELT L 274, 16.9.2014, lk 6).“"
						
               
            Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      Seda kohaldatakse alates 1. oktoobrist 2017.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 18. juuli 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  EÜT L 256, 7.9.1987, lk 1.
      
         (2)  Komisjoni 30. juuni 2006. aasta määrus (EÜ) nr 951/2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris (ELT L 178, 1.7.2006, lk 24).
      
         (3)  Komisjoni 11. septembri 2014. aasta rakendusmäärus (EL) nr 974/2014, millega nähakse ette refraktomeetriline meetod lahustuva kuivjäägi määramiseks puu- ja köögiviljatoodetes nende klassifitseerimiseks kombineeritud nomenklatuuris (ELT L 274, 16.9.2014, lk 6).